อยากทราบว่า ตอนนี้ผมผ่าตัดมาได้ 1 อาทิตแล้ว ข้อถามเป็นข้อๆนะครับ 1. ผมสามารถทำงานร้องเพลงได้เหมือนเดิมมั้ยครับ 2. เวลา จาม หรือ ไอ แผลข้างใน จะมีโอกาสฉีกมั้ยครับ 3. แผลข้างใน ใช้เวลาที่จะหาย นานเท่าไหร่ครับ
สวัสดีค่ะ หลังการผ่าตัดเนื้องอกที่มดลูก แผลของของชั้นผิวหนังและเนื้อเยื่อใต้ผิวหนัง จะสมานตัวหายภายใน 5-10 วัน ส่วนกล้ามเนื้อผนังหน้าท้องที่อยู่ลึกลงไปจากผิวหนัง จะใช้เวลาในการสมานตัวนานประมาณ 4-6 สัปดาห์ดังนั้น หากผ่านมา 1 สัปดาห์และได้รับการตัดไหม และแผลสมานตัวสนิทดีแล้ว ก็สามารถุโดนน้ำและทำกิจกวัตรประจำวันทั่วไปได้ตามปกติ รวมถึงสามารถร้องเพลงได้ แต่ยังไม่ควรออกกำลังกายหรือเล่นกีฬาหรือการเต้นต่างๆ รวมถึงยังไม่ควรยกของหนักด้วย ซึ่งควรรอให้ครบ 1 เดือนก่อน เพื่อให้แน่ใจว่าแผลภายในหายสนิทดีแล้วค่ะส่วนการจามหรือไอ หากไม่ได้เกิดขึ้นต่อเนื่องติดต่อกันนาน ก็ไม่ได้มีผลต่อการหายของแผล แต่หากมีอาการไอหรือจามต่อเนื่องทุกวัน ก็อาจมีผลทำให้บาดแผลภายในหายช้าหรือเกิดการฉีกขาดได้ค่ะ